open-index/open-wikipedia-markdown huggingface dataset:
Rachael Adams

**Rachael Adams** (s. 3. kesäkuuta 1990) on yhdysvaltalainen lentopalloilija, joka pelasi keskitorjujan paikalla Yhdysvaltain naisten lentopallomaajoukkueessa. Hän voitti maajoukkueen kanssa maailmanmestaruuden vuonna 2014 ja saavutti olympiapronssia vuonna 2016 Rio de Janeirossa.

## Ura
Adams kävi Mount Notre Damen lukiota Cincinnatissa, Ohiossa, missä hän pelasi lentopalloa. Sen jälkeen hän pelasi yliopistouransa Texasin yliopistossa Austinissa. Vuonna 2012 Adams valittiin yhdeksi neljästä finalistista Honda Sports Award - palkinnon saajaksi lentopallossa.

Adams kuului Yhdysvaltojen maajoukkueeseen, joka voitti vuoden 2014 MM-kultaa, kun Yhdysvallat voittivat Kiinan loppuottelussa erin 3–1. Vuoden 2016 World Grand Prix -turnauksessa Adams valittiin yhdeksi parhaista keskitorjujista yhdessä brasilialaisen Thaísa Menezesin kanssa.

Seuratasolla Adams voitti kultaa Eczacıbaşı VitrA:n joukkueessa vuoden 2016 FIVB:n seurajoukkueiden maailmanmestaruusturnauksessa.

Adams saavutti myös prinssia 2016-2017 CEV Champions Leaguessa Eczacıbaşı VitrA:n kanssa, kun joukkue kukisti venäläisen Dinamo Moskovan 3–0. Hänet palkittiin myös turnauksen parhaana keskitorjujana.

Kauden 2017-2018 päätteeksi Adams siirtyi Italian A1-liigan Monzan joukkueeseen.

## Lähteet
TeTori Dixon

**TeTori Dixon** (s. 4. elokuuta 1992) on yhdysvaltalainen lentopalloilija, pelipaikaltaan keskitorjuja. Hän voitti maailmanmestaruuden vuonna 2014.

Dixonin Uudesta-Seelannista lähtöisin oleva isä David Dixon pelasi amerikkalaista jalkapalloa ammattilaisena NFL:ssä.

## Lähteet
Kelsey Robinson

**Kelsey Robinson** (s. 25. kesäkuuta 1992) on yhdysvaltalainen lentopalloilija, pelipaikaltaan yleispelaaja. Hän on voittanut maailmanmestaruuden vuonna 2014 ja saavuttanut olympilaisista kultaa Tokiossa 2020, hopeaa Pariisista 2024 ja pronssia Riosta 2016.

## Lähteet
Lluís Corominas

**Lluís Maria Corominas i Díaz** (s. 1963 Castellar del Vallès) on katalonialainen poliitikko. Hän toimi kansanedustajana Katalonian alueparlamentissa vuosina 2003–2017 ja oli parlamentin ensimmäinen varapuhemies vuosina 2015–2017, jolloin Carles Puigdemontin johtama hallitus valmisteli kansanäänestyksen Katalonian itsenäistymisestä. Heinäkuussa 2017 hän jäi pois puhemiehistöstä siirtyessään Junts pel Sín parlamenttiryhmän ryhmänjohtajaksi. Marraskuussa 2017 Corominas ilmoitti vetäytyvänsä politiikasta.

Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikoita vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150&nbsp;000 euron takuut vastineeksi siitä, ettei tämä joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan. Corominasille ja kolmelle muulle puhemiehistön jäsenelle (Anna Simó, Lluís Guinó ja Ramona Barrufet) määrättiin 25&nbsp;000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.

Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte ( lievennettiin Corominasin osalta syytteeksi "kansalaistottelemattomuudesta" (), mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.

Corominas ei ollut Katalonian hallituksen ministerinä, joten hän ei ollut suoraan toimeenpanemassa kansanäänestystä. Häntä vastaan nostettu syyte perustuukin siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.

## Lähteet
Lentopallon naisten maailmanmestaruuskilpailut 2010

**Lentopallon naisten maailmanmestaruuskilpailut 2010** pelattiin Japanissa 29. lokakuuta – 14. marraskuuta. Kilpailukaupunkeina olivat Tokio, Hamamatsu, Matsumoto, Nagoya ja Osaka. Kisoihin osallistui 24 maata. Mestaruuden voitti Venäjä, joka kukisti Tokiossa, Yoyogi National Stadiumilla pelatussa loppuottelussa Brasilian erin 3–2. Pronssiottelussa emäntämaa Japani voitti Yhdysvallat lukemin 3–2. Turnauksen arvokkaimmaksi pelaajaksi valittiin Venäjän Jekaterina Gamova.

## Sijoitukset

## Venäjän mestarijoukkue
Marija Borodakova, Lesija Mahno, Marija Perepelkina, Jelena Murtazajeva, Ljubov Šaškova, Svetlana Krjutškova, Natalija Gontšarova, Olga Fatejeva, Jekaterina Gamova, Vera Uljakina, Jevgenija Startseva, Jekaterina Kabešova, Tatjana Košeleva, Julija Merkulova; päävalmentaja Vladimir Kuzjutkin.

## Lähteet
* 
*
Kayla Harrison

**Kayla Harrison** (s. 2. heinäkuuta 1990 Middletown, Ohio) on yhdysvaltalainen judoka ja vapaaottelija joka ottelee UFC:ssä, jossa hän on nykyinen naisten kääpiösarjan mestari. Hän on myös judon maailmanmestari ja kaksinkertainen olympiavoittaja.

## Judo
Harrison aloitti judoharrastuksen kuusivuotiaana. Hän voitti juniorina useita valtakunnallisia mestaruuksia ja saavutti ennen täysi-ikäistymistään myös kaksi aikuisten Yhdysvaltain-mestaruutta. Harrisonia valmensi hänen uransa alussa Daniel Doyle, joka tuomittiin myöhemmin kymmenen vuoden vankeusrangaistukseen käytettyään häntä seksuaalisesti hyväksi. Doylen teot paljastuivat vuonna 2007 Harrisonin kerrottua asiasta ensin toiselle judokalle. Harrison muutti myöhemmin Ohiosta Massachusettsiin ja hänen valmentajikseen tulivat  kaksinkertainen olympiapronssimitalisti Jimmy Pedro ja tämän isä Jim Pedro Sr.

Harrison voitti vuonna 2008 junioreiden maailmanmestaruuden alle 78-kiloisissa. Hän saavutti myöhemmätkin arvokisamitalinsa samassa painoluokassa. Judon maailmanmestaruuskilpailuissa hän voitti kultaa vuonna 2010 sekä pronssia vuosina 2011 ja 2014. Pan-Amerikan kisoissa hän voitti kultaa vuosina 2011 ja 2015. Kesäolympialaisissa hän voitti niin ikään kaksi kultamitalia, Lontoossa 2012 ja Riossa 2016. Hän voitti vuoden 2012 loppuottelussa brittiläisen Gemma Gibbonsin ja vuoden 2016 loppuottelussa ranskalaisen Audrey Tcheuméon. Harrison on ensimmäinen judon olympiakultaa voittanut yhdysvaltalainen.

Yhdysvaltain judoliitto myönsi Harrisonille vuoden 2016 olympiavoiton jälkeen kuudennen asteen mustan vyön. Hän lopetti kilpauransa judossa tuohon vuoteen.

## Vapaaottelu
Harrison siirtyi judouransa jälkeen vapaaotteluun. Hän teki lokakuussa 2016 sopimuksen silloisen  World Series of Fightingin (WSOF) kanssa ja toimi aluksi kommentaattorin roolissa. Hän harjoitteli vapaaottelua muun muassa American Top Teamissä Floridassa. Huhtikuussa 2018 Harrison ilmoitti ottelevansa nimensä Professional Fighters Leagueksi (PFL) muuttaneessa organisaatiossa ensimmäisen kerran 21. kesäkuuta 2018, painoluokkanaan höyhensarja (145 paunaa, 66 kiloa).

Harrisonin ensimmäinen ottelu käytiin lopulta kevytsarjassa (155 paunaa, 70 kiloa). Hän voitti Brittney Elkinin käsilukolla ottelun ensimmäisessä erässä.

## Ammattilaisvapaaottelut

## Lähteet

## Aiheesta muualla

*
Pat Stryker

**Patricia "Pat" A. Stryker** (s. 1956) on yhdysvaltalainen hyväntekijä, poliittinen vaikuttaja, perijätär ja miljardööri. Hänen isoisänsä oli lääketieteen tohtori, ortopedi Homer Stryker (1894–1980), joka perusti lääketieteellisen tekniikan alalla toimivan Stryker Corporationin vuonna 1941.  Pat Strykerin  varallisuus on tätä perua. Maaliskuussa 2018 yhdysvaltalainen talousjulkaisu Forbes arvioi hänen omistustensa arvoksi 3,3 miljardia dollaria.

Stryker on korkeakoulupudokas (University of Northern Colorado). Hän on eronnut, kolmen lapsen äiti ja asuu Coloradoin osavaltion Fort Collinsissa. 

Hän on perustanut Bohemian Foundation -hyväntekeväisyyssäätiön. Hän on esimerkiksi vuonna 2016 veljensä Jon Strykerin kanssa yhteisesti lahjoittanut 10 miljoonaa dollaria Yhdysvaltain ensimmäisen rodullisista syistä lynkattujen uhrien muistomerkkiä varten. Hän on käyttänyt varallisuuttaan myös poliittisiin tarkoituksiin. Hän tukee demokraatteja poliitikkoja ja liberaalia aatemaailmaa. 

## Lähteet

## Aiheesta muualla
*NYSE:STRYKER CORP (SYK)  (nyse.com)
*Empowering Citizens To Build Strong Communities (Bohemian Foundation)  (bohemianfoundation.org)
Justine Lacoste-Beaubien

**Justine Lacoste-Beaubien** CBE (1. lokakuuta 1877 Montreal, Québec – 17. tammikuuta 1967 Montreal, Québec) oli kanadalainen liikemies ja hyväntekijä, joka tunnetaan ansioistaan pediatrian ja obstetriikan alalla. Hän sai tunnustuksia katoliselta kirkolta ja pääsi Brittiläisen imperiumin ritarikunnan upseeriksi vuonna 1934 sekä komentajaksi 1943. Hän oli myös muun muassa Montrealin yliopiston kunniatohtori vuodesta 1936. 

Lacoste-Beaubien johti Hôpital Sainte-Justinea vuosina 1907–66 ja teki sairaalastaan yliopistollisen tutkimuskeskuksen, joka oli yhteydessä Lavalin yliopistoon, Montrealiin eli nykyiseen Montrealin yliopistoon. Kyse on yhä Kanadan suurimmasta äideille ja lapsille tarkoitetusta keskuksesta. Se on myös Québecin ainoa instituutio, joka on omistettu pelkästään pediatrian ja obstetriikan aloille.

## Lähteet
Anna Itävaltalainen (Espanja)

**Anna Itävaltalainen** (2. marraskuuta 1549 Cigales, Kastilian kruunu – 26. lokakuuta 1580 Badajoz, Kastilian kruunu) oli Habsburgien hallitsijasukuun kuulunut prinsessa, Itävallan arkkiherttuatar, josta tuli enonsa Filip II:n neljäntenä puolisona Espanjan kuningatar vuosina 1570–1580.

## Suku

Annan isä oli hänen aviomiehensä Filip II:n serkku keisari Maksimilian II, ja äiti Filipin sisar, Kaarle V:n tytär Maria (1528–1603). Lisäksi Maksimilian oli vaimonsa Marian serkku. Vanhimmalla tyttärellä Annalla oli kuusi sisarusta, joista kahdesta vanhimmasta veljestä Rudolf II:sta ja Matiaksesta tuli isänsä seuraajia Pyhän saksalais-roomalaisen keisarikunnan keisareina. Hän syntyi Espanjassa isoisänsä Kaarle V:n hovissa mutta vietti lapsuutensa nelivuotiaasta lähtien Itävallassa.

## Avioliitto
Alun perin Annan oli suunniteltu menevän naimisiin Filipin pojan Don Carlosin kanssa, mutta kun tämä kuoli nuorena, Filip nai vuonna 1570 poikansa morsiamen, oman sisarensa tyttären. Pariskunnalle syntyi ensin kolme poikaa ja tytär, jotka kuolivat kaikki lapsina. Vasta vuonna 1578 syntynyt Filip-poika varttui aikuiseksi ja peri isänsä kruunun nimellä Filip III.

Espanjaan saapuessaan Anna sai oman taloutensa, joka muodostettiin kokeneen ja vaikutusvaltaisen hovirouva Margarita de Cardonan johdolla, joka oli aiemmin ollut hänen äitinsä hovinainen ja jonka hän oli tuntenut lapsuudesta lähtien Itävallassa. 

Kuningatar Annaa kuvailtiin eläväiseksi ja iloiseksi, ja hän onnistui lievittämään jonkin verran espanjalaisen hovin jäykkää ilmapiiriä. Anna työskenteli enimmäkseen käsitöiden parissa.

Annan ja Filipin avioliittoa kuvataan onnelliseksi. Sen lisäksi, että Anna oli isänsä suosikkilapsi, Anna oli kuulemma myös Filipin rakkain vaimo. Diplomaattien mukaan kuningas oli rakastunut nuoreen morsiameensa. Ei ole tiedossa, että Filipillä olisi rakastajattaria avioliiton aikana. Anna oli persoonaltaan hyvin samanlainen kuin aviomiehensä, ja tämä oli omistautunut puolisolleen. Filip oli tunnollinen hallitsija ja piti muistiinpanojensa mukaan yllä suhdettaan Annaan kahdesti viikossa  sekä vieraili vaimonsa makuuhuoneessa jopa kolme kertaa päivässä.

Anna Itävaltalainen kuoli 30-vuotiaana influessaan. Hänet on haudattu El Escorialiin.

## Lapset

* Ferdinand, Asturian ruhtinas (4. joulukuuta 1571 – 18. lokakuuta 1578), kuoli kuusivuotiaana
* Carlos Lorenzo (12. elokuuta 1573 – 30. kesäkuuta 1575), kuoli kaksivuotiaana
* Diego, Asturian ruhtinas (15. elokuuta 1575 – 21. marraskuuta 1582), kuoli 7-vuotiaana
* Filip III (3. huhtikuuta 1578 – 31. maaliskuuta 1621), seurasi isäänsä kuninkaana, ainoana aikuiseksi eläneenä lapsena
* Maria (14. helmikuuta 1580 – 5. elokuuta 1583), kuoli kolmivuotiaana

## Lähteet
Anna Itävaltalainen

**Anna Itävaltalainen** -nimisiä henkilöitä ovat olleet:

* Anna Itävaltalainen (1549–1580), Habsburg-sukuinen prinsessa, Espanjan kuningatar, kuningas Filip II:n puoliso
* Anna Itävaltalainen (1573–1598), Ruotsin ja Puolan kuningas kuningatar, kuningas Sigismundin puoliso
* Anna Itävaltalainen (1601–1666), Espanjan kuningas Filip III:n tytär, Ranskan kuningatar, kuningas Ludvig XIII:n puoliso
Satu Vasantola

**Satu Vasantola** (s. 1965) on suomalainen toimittaja ja kirjailija. Hän työskentelee *[[Helsingin Sanomat|Helsingin Sanomissa]]*. Aiemmin hän on toiminut muun muassa Tehyn järjestölehden sekä *[[Meidän perhe]]*- ja *[[Hyvä Terveys]]* -lehden päätoimittajana. Vuonna 2018 Tammi julkaisi hänen esikoisromaaninsa *En palaa takaisin koskaan, luulen*. Romaani voitti Tiiliskivi-palkinnon sekä Kiitos kirjasta -mitalin

Eteläpohjalainen Vasantola suoritti yhteiskuntatieteiden maisterin tutkinnon Helsingin yliopistossa sukunsa ensimmäisenä akateemisesti koulutettuna. Hän on opiskellut myös Illinois’n yliopistossa Yhdysvalloissa sekä Helsingin Sanomien stipendillä Oxfordin yliopiston yhteydessä toimivassa Reutersin journalismi-instituutissa Englannissa.

Vuonna 2011 Aikakausmedia palkitsi Vasantolan vuoden parhaasta aikakauslehtipääkirjoituksesta.

## Teokset
* *Hoitotahto: potilaan oikeudet ja lääkärin velvollisuudet*, yhdessä Paula Kokkosen ja Tarja Holin kanssa, Talentum 2004. 
* *En palaa takaisin koskaan, luulen*. Romaani, Tammi 2018. 
* *Kaikki kadonneet*. Romaani, Tammi 2020. 
* *Kun isä osti Merenkurkun.* Romaani, Tammi 2023. 

## Lähteet
Virginia-luokka (taistelulaiva)

**Virginia-luokka** oli Yhdysvaltain laivaston viiden 1900-luvun alussa valmistetun aluksen muodostama predreadnought taistelulaivaluokka.

## Alukset
Kolmen ensimmäisen aluksen hankinta vahvistettiin 3. maaliskuuta 1899 annetulla lailla ja kahden viimeisen lailla 7. kesäkuuta 1900.

## Lähteet
*
*

### Viitteet
Maine-luokka

**Maine-luokka** oli Yhdysvaltain laivaston kolmen 1900-luvun alussa valmistetun predreadnought taistelulaivan muodostama alusluokka.

## Suunnittelu
Alukset perustuivat uuteen suunnitelmaan, jonka perustana oli uusien 12 tuuman pääaseiden käyttöön ottaminen. Lisäksi otettiin käyttöön KC-panssarointi, mikä ohensi panssaroinnin paksuutta. Alukset oli varustettu komentosiltaan yltäneellä etukannella, minkä seurauksena alusten vapaakorkeus keulassa oli noin etriä.

## Alukset
Alusten hankinta vahvistettiin 4. toukokuuta 1898 annetulla lailla.

## Lähteet
*
*

### Viitteet
Lentopallon naisten maailmanmestaruuskilpailut 2006

**Lentopallon naisten maailmanmestaruuskilpailut 2006** pelattiin Japanissa 31. lokakuuta – 16. marraskuuta. Kilpailukaupunkeina olivat Osaka, Kōbe, Nagoya, Sapporo ja Tokio. Kisoihin osallistui 24 maata. Mestaruuden voitti Venäjä, joka kukisti Osakassa pelatussa loppuottelussa Brasilian erin 3–2. Pronssiottelussa Serbia ja Montenegro voitti Italian lukemin 3–0.

## Sijoitukset

## Venäjän mestarijoukkue
Marija Borodakova, Olga Zhitova, Marija Bruntseva, Ljubov Sokolova, Jelena Godina, Natalija Safronova, Svetlana Krjutškova, Jekaterina Gamova, Marija Šešena, Julija Merkulova, Natalija Kulikova, Marina Akulova; päävalmentaja Giovanni Caprara.

## Lähteet
* 
*
Vuoden pakolaismies

**Vuoden pakolaismies** valittiin ensimmäisen kerran vuonna 2016. Vuoden pakolaismiehen ja -naisen valitsee Suomen suurin pakkomuuton erityiskysymyksiin erikoistunut Suomen Pakolaisapu-asiantuntijajärjestö. Vuodesta 2023 lähtien järjestö on valinnut sukupuolesta riippumatta yhden Vuoden pakolainen -tunnustuspalkinnon saajan. 

## Palkinnon saajat

## Katso myös
* Vuoden pakolaisnainen

## Lähteet
Kristian Suninen

**Kristian Suninen** (s. 1988) on suomalainen musiikkituottaja, säveltäjä ja rumpali. Hän valmistui Metropolia Ammattikorkeakoulun pop/jazz-musiikin linjalta 2015.

Suninen työskenteli vuosina 2011-2018 Ylen Uusi Päivä-tv-sarjan musiikkitiimissä, musiikintekijänä Hanna-Riikka Siitonen johdolla ja on ollut mukana tekemässä musiikkia myös Ylen Galaxi-, Summeri- ja Lähiö -sarjoihin.
Tämän lisäksi Suninen on työskennellyt freelancerina tehden musiikkia tv- ja radiomainoksiin, trailereihin ja sekä toimien sessiomuusikkona. 

Suninen on myös toiminut musiikkiteknologian ja -tuottamisen tuntiopettajana Metropolian musiikintekijöiden linjalla vuodesta 2016.

## Lähteet
Mississippi-luokka

**Mississippi-luokka** oli Yhdysvaltain laivaston kahden 1900-luvun alussa valmistetun aluksen muodostama predreadnought taistelulaivaluokka.

## Alukset
Alusten hankinta vahvistettiin 3. maaliskuuta 1903 annetulla lailla.

## Lähteet
*
*

### Viitteet
Paintola

**Paintola** on suomalainen sukunimi, jonka edustajia on alle 100 henkilöä (2017). Nimi on suomennettu 1930-luvun nimien suomalaistamiskampanjan aikaan nimestä Paulson/Paulsson (molempaa kirjoitusasua esiintyy historiassa). Vanha, alun perin kauppias- ja tehtailijasuku 1800-luvulla yritykset Sääminki /Pietari /Helsinki.
Luettelo aavikoista pinta-alan mukaan

Tämä on luettelo suurimmista aavikoista maailmassa pinta-alan mukaan. Se sisältää kaikki yli 50&nbsp;000 neliökilometriä suuremmat aavikot.

## Katso myös
* luettelo aavikoista

## Lähteet
Marja Kolu

**Marja Kolu** (s. 1956 Keminmaa) on suomalainen kuvataiteilija ja kuvanveistäjä. Hänet tunnetaan erityisesti mosaiikkitöistään, joita on Jyväskylän seudulla, Kuopiossa, Oulussa ja Vieremällä.

Kolu valmistui Kankaanpään taidekoulusta taidemaalariksi vuonna 1981. Hän opiskeli myös Pietarin taideakatemiassa kuvanveistoa ja mosaiikkitaidetta sekä Tampereen ammattikorkeakoulussa. Kolu valmistui Jyväskylän yliopistosta filosofian maisteriksi 2014. 

Kolu on toiminut Jyväskylän taiteilijaseuran puheenjohtajana Jyväskylän kaupungin kulttuurilautakunnan jäsenenä ja Pohjanmaan taidetoimikunnassa.
Kolu toimi kuvataiteen läänintaiteilijana Keski-Suomessa. Mäntän kuvataideviikkojen kuraattorina Kolu oli vuonna 2001. Vuosina 2009-2011 hän oli Pohjanmaan läänintaiteilija Vaasassa.

Marja Kolulle myönnettiin taiteilijaeläke vuonna 2020.  

Kolu on osallistunut myös kunnallispolitiikkaan.

## Kuvia teoksista

Tiedosto:Marja Kolu Lip la tus 1988.JPG|Lip-la-tus, 1988, Kuopio.
Tiedosto:Marja Kolu Aatamin puraisu ja Rastatukkainen soffa 2007.jpg|*Aatamin puraisu ja rastatukkainen soffa*, 2007, Jyväskylä.
Tiedosto:Marja Kolu Vadelma 2016.JPG|*Vadelma*, 2017 Vuores, Tampere.
Tiedosto:Marja Kolu Lepakko 2015.JPG|*BAT-Lepakko*, 2017, Vuores, Tampere.


## Lähteet

## Aiheesta muualla
* Kolun kotisivut
* www.lafka.fi
* Kuvataiteilija Marja Kolu puhuttelee kierrätystaiteellaan *Savon Sanomat* 2008
Vihreä Elämänsuojelun Liitto

**Vihreä Elämänsuojelun Liitto ry** (Vesl) on vuonna 1987 perustettu syväekologinen aatteellinen yhdistys. Se keskittyy pääasiassa syväekologiseen valistus- ja julkaisutoimintaan. Yhdistys on vuosien varrella järjestänyt lukuisia ympäristön tilaa ja kestävää elämäntapaa käsitteleviä seminaareja. Se on myös on julkaissut useita julkilausumia (esimerkiksi Älä osta mitään -päivään liittyen) ja tehnyt yhteistyötä muiden järjestöjen kanssa. 

Vesl julkaisee syväekologista kulttuurilehteä ''Elonkehää''. Vesl ja *Elonkehää* julkaiseva Elonkehä ry yhdistyivät vuonna 2014, sillä järjestöt edustivat samaa syväekologista maailmankuvaa, ja niiden toimintaperiaatteet sopivat hyvin yhteen.

## Yhdistyksen julkaisuja

*(2021) *Kestävän elämän manifesti.* Pasi Heikkurinen & Toni Ruuska.
*(2015) *Elonkehän puolesta – Syväekologisen kulttuurilehden kaksi vuosikymmentä Linkolasta Vadéniin*. Kristiina Takkinen & Pasi Takkinen (toim.)  231 s.
*(2012) *Ympäristöliike 2000-luvulla – eli kuinka ympäristöliike ei ymmärrä itseään, toimintaympäristöään eikä tavoitteitaan* (Pasi Takkinen) 32 s.
*(2012) *Sirola & Sirola & Sirola*,  195 s.
*(2009) *Utopia pelastaa maailman* (Göran Ekström, kustantaja Biofilos) 150 s. 
*(2007) *Pentti Linkola, ystävä ja innoittaja*. Leena Vilkka (toim.), Biofilos, 2007,  136 s.
*(2007) *Hur en människa som vaknat till insikt kan leva*. Domus Print Oy, Tampere, 2007,  24 s.
*(2002) *Tavoiteohjelma – Miten järkiinsä tullut ihminen voi elää*. Domus-Offset Oy, Tampere 2002,  27 s.
*(1996) *Ekologiseen elämäntapaan.* Leena Vilkka (toim.), Yliopistopaino, Helsinki 1996,  234 s.
*(1991) *Eläinten ETYK. Eläinten tulevaisuus ihmisen kulttuurissa*. Matti Sarmela (toim.), Vihreä Elämänsuojelun Liitto r.y., Aquarian Publications, Helsinki 1991,  96 s.

## Aiheesta muualla
*Vihreän Elämänsuojelun Liiton kotisivut

*Elonkehän kotisivut
Hvidovre IF

**Hvidovre Idrætsforening** on jalkapalloseura Hvidovren taajamasta, joka on osa Tanskan pääkaupunkiseutua. Seura pelaa kaudella 2024–25 Tanskan toiseksi korkeimmalla sarjatasolla 1. divisioonassa. 

Seura on voittanut kolmesti Tanskan mestaruuden. Tämä on tapahtunut vuosina 1966, 1973 ja 1981. Tanskan cupin Hvidovre on voittanut kaudella 1979–80.

## Lähteet
Klopyralidi

**Klopyralidi** (C6H3NCl2O2) on pikoliinihapon kloorattuihin johdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä.

## Ominaisuudet
Huoneenlämpötilassa klopyralidi on valkoista kiteistä ainetta. Yhdiste liukenee vähäisessä määrin veteen ja paremmin muun muassa metanoliin, asetoniin, asetonitriiliin, etyyliasetaattiin ja ksyleeniin. Klopyralidin herbisidiset ominaisuudet perustuvat siihen, että se toimii auksiinina ja matkii kasvien luonnollisia hormoneja. Klopyralidi on heikko happo ja sen pK<sub>a</sub>-arvo on 2,3. Klopyralidi on ärsyttävä yhdiste ja vaikuttaa muun muassa silmiin, ihoon ja hengitysteihin.

## Valmistus ja käyttö
Klopyralidia valmistetaan 2-pikoliinin fotokemiallisella kloorauksella ja hapettamalla muodostunut tuote klopyralidiksi.
:

Klopyralidia käytetään rikkaruohomyrkkynä muun muassa vilja-, sokerijuurikas- ja öljykasvipelloilla sekä nurmilla. Yhdiste on hyväksytty käytettäväksi muun muassa Euroopan unionin alueella.

## Lähteet
Verena Hanshaw

**Verena Hanshaw** (o.s. **Aschauer**, s. 20. tammikuuta 1994) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 84 maaottelua ja tehnyt niissä yhdeksän maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi huhtikuussa 2011 Sloveniaa vastaan.

Seuratasolla Hanshaw on edustanut kotimaansa ulkopuolella saksalaisseuroja Herfoder SV kaudella 2010–2011, BV Cloppenburg kausina 2011–2014, SC Freiburg kausina 2014–2016, SC Sand kausina 2016–2018 ja 1. FFC Frankfurt (joka vuonna 2020 vaihtoi nimekseen Eintracht Frankfurt) vuodesta 2018.

## Lähteet
Jääkiekon maailmanmestaruuskilpailujen 2018 pudotuspelit

Jääkiekon maailmanmestaruuskilpailujen 2018 **pudotuspelit** pelattiin 17.–20. toukokuuta 2018. Lohkojen neljä parasta etenivät pudotuspelivaiheeseen.

## Karsiutuneet joukkueet

## Turnauspuu


## Puolivälierät




## Välierät



## Pronssiottelu


## Loppuottelu


## Lähteet
Izabela Vidovic

**Izabela Vidovic** (s. 27. toukokuuta 2001 Chicago, Illinois) yhdysvaltalainen on näyttelijä ja laulaja. Hänet tunnetaan parhaiten elokuvista *[[Homefront (elokuva)|Homefront]]* (2013) ja *[[Wonder (elokuva)|Wonder]]* (2017), sekä Freeformin draamasarjasta *[[The Fosters]]*.

Englannin lisäksi Vidovic puhuu Serbokroaatin kieltä.

## Nuoruus
Vidovic syntyi Chicagossa kroaativanhemmille Mario ja Elizabeta Vidovićelle (née Bašić) vuonna 2001. He muuttivat Los Angelesiin Izabelan ollessa yksivuotias.

7-vuotiaana Vidovic kiinnostui näyttelemisestä ja osallistui teatterissa Maija Poppanen, Camp Rock ja Anne näytelmiin.

## Ura
Vidovic teki ensimmäiset näyttelijän roolit vuonna 2011 esiintymällä televisioelokuvassa *Little in Common*, sekä vierailemalla televisiosarjoissa *[[Isän tyttö]]*, *[[Conan (televisiosarja)|Conan]]* ja *[[Criminal Minds: Epäilyksen alla]]*. Hän on näytellyt The CW:n *[[Eloonjääneet]]*-sarjassa Charlottea ja *[[Supergirl]]*-sarjassa nuorta Kara Danversia.

Vidovic oli suuressa roolissa vuonna 2017 julkaistussa draamaelokuvassa *[[Wonder (elokuva)|Wonder]]*. Vuonna 2018 hän vierailee The CW;n draamakomedian *[[iZombie]]* neljännellä kaudella Isobel-hahmona.

## Lähteet

## Aiheesta muualla
*
Beate Heister

**Beate Heister** (s.  Essen, Saksa) on saksalainen yritysjohtaja, perijätär ja miljardööri. Hän hallitsee merkittävää osaa erityisesti Keski-Euroopassa, Yhdysvalloissa ja Australiassa toimivasta Aldi -vähittäismyymäläketjusta, jonka Aldi Süd -osan omistuksen hän peri isältään Karl Albrechtilta (1920–2014) yhdessä veljensä Karl Albrecht nuoremman (Karl Albrecht Jr.) kanssa. Maaliskuussa 2018 yhdysvaltalainen talousjulkaisu Forbes arvioi sisarusten yhteiseksi varallisuudeksi 29,8 miljardia dollaria, josta puolet kuuluu kummallekin sisarukselle (siis 14,9 mrd euroa). Bloombergin laskennallinen arvio Beate Heisterin varallisuudesta oli 13,0 miljardia euroa (25.4.2018).

Aldi-konsernin emoyhtiö on Aldi Einkauf GmbH & Co. Sen perustivat veljekset Karl ja Theo Albrecht vuonna 1948 äitinsä Anna Albrechtin aiemmin ylläpitämän supermarketin toiminnan laajentamiseksi. Vuoteen 1953 mennessä veljekset olivat laajentaneet yritystä noin 30 nimellä Albrechts-toimivan halpamyymälän ketjuksi. Myymälöiden nimeksi tiivistyi Aldi, joka on lyhennys sanoista "*Al*brecht *Di*skont" (suom. 'Albrechtin halpamyymälä'). Yhtiö jaettiin vuonna 1960 maantieteellisen vastuun mukaan kahteen osaan: *Aldi Süd* (Karl Albrechtille) ja *Aldi Nord* (Theo Albrechtille). 

Heister on naimisissa, hänellä on kuusi lasta. 

## Lähteet
Delaware-luokka

**Delaware-luokka** oli Yhdysvaltain laivaston kahden 1900-luvun alussa valmistetun aluksen muodostama dreadnought taistelulaivaluokka.

## Alukset

## Lähteet
*
*

### Viitteet
Boldklubben 1903

**Boldklubben 1903** (monesti **B 03** tai **B 1903**) on jalkapalloseura Kööpenhaminan kaupungista. Kaudella 2017–18 seura pelaa Tanskan kuudenneksi korkeimmalla sarjatasolla. B 1903 on voittanut Tanskan mestaruuden seitsemän kertaa: 1920, 1924, 1926, 1938, 1969, 1970, 1976. Tanskan cupin Boldklubben on voittanut 1979 ja 1986.

## Lähteet
Boldklubben af 1893

**Boldklubben af 1893** (monesti **B 93**) on jalkapalloseura Østerbrosta, Kööpenhaminasta. Seura pelaa kaudella 2024–25 maan toiseksi korkeimmalla sarjatasolla 1. divisioonassa. 

B 93 on voittanut Tanskan mestaruuden yhdeksän kertaa: 1916, 1927, 1929, 1930, 1934, 1935, 1939, 1942 ja 1946. Tanskan cupin seura on voittanut 1982.

## Lähteet
Hospits Betel

**Hospits Betel** on arkkitehti Erik Bryggmanin suunnittelema rakennus Turussa Yliopistonkadulla. Bryggman voitti Turun lähetysseuran liike- ja hotellirakennuksesta Hospits Betelistä 1926 järjestämän arkkitehtikilpailun ehdotuksellaan ”Ympyrään piirretty enkeli”. Kilpailuehdotus edusti italialaishenkistä klassismia. Rakennus valmistui vuonna 1929. 

Bryggman suunnitteli hotellin yhdeksi kokonaisuudeksi asuintalo Atriumin kanssa. Hotellin ja Atriumin väliin sijoitettiin Kristiinankadun jatkeeksi aukio, joka toimi sekä Betel-kirkon että hotellin sisäänkäyntinä. Itse kilpailuehdotus oli viisikerroksinen, mutta myös kuusikerroksista rakennusta mietittiin. Lopulliseksi ratkaisuksi valikoitui vaihtoehto, jossa rakennus oli kerroksen korkeampi pihasivulta kuin katusivulta. 

Arkkitehti matkusteli Italiassa, Itävallassa ja Saksassa ja kehitteli voittanutta ehdotustaan. Matkojen jälkeen julkisivujen klassistiset koristeaiheet riisuutuivat ja tilalle tulivat selkeät funktionalistiset muodot. Myös pyörökaariset kaupan ikkunat muuttuivat suorakulmaisiksi. Aukiolla olevalle hotellin sisäänkäynnille rakennettiin pylväätön katos ja julkisivun parvekkeista tehtiin laatikkomaisia. Betel-kirkon italialaistyyppinen kellotorni toimii edelleen aukiolla katseenvangitsijana. Vaikkakin se lämpörapattiin ymmärtämättömästi 1990, jolloin torni menetti alkuperäisiä ominaispiirteitään.

Seinässä oleva muistolaatta kertoo, että rakennus toimi sotasairaalana 1939–1945. Tällä hetkellä paikalla on Scandic Plaza, jonka alakerrassa on arkkitehdin nimeä kantava Bryggman’s Restaurant & Deli.

Rakennuksessa toiminut hotelli vaihtoi vuonna 1978 nimensä Hospitzista Hotelli Henrikiksi. Tuolloin siinä oli 87 hotellihuonetta, ja hotellitoimintaa harjoitti Suomen Liikemiesten Lähetysliitto Point Hotels -ketjutunnuksin.

## Lähteet
Amager Øst

**Amager Øst** on yksi Kööpenhaminan tilastoalueista. Se sijaitsee Amagerin saarella Kaakkois-Kööpenhaminassa. Vuonna 2022 alueella asui noin 61 tuhatta asukasta.

Amager Øst rajautuu etelässä Tårnbyn kuntaan, lännessä Amager Vestiin, pohjoisessa Indre Byhyn ja idässä Juutinraumaan.

Metrolinja M2, jonka päätepysäkki on Kastrupissa, pysähtyy asemilla Amagerbro, Lergravsparken, Øresund, Amager Strand ja Femøren.

## Lähteet
Tom Ellis

**Thomas John Ellis** (s. 17. marraskuuta 1978 Cardiff, Wales) on walesilainen näyttelijä. Hän on tehnyt televisiorooleja, muun muassa BBC:n *[[Miranda (televisiosarja)|Miranda]]*- ja Foxin tuottamassa Lucifer-sarjoissa. 

## Yksityiselämä
Ellis syntyi 17. marraskuuta Walesin Cardiffissa. Hänen vanhempansa ovat Marilyn Jean Hooper ja Christopher John Ellis. Thomas Ellisin isä, setä ja sisar ovat pappeja. Nuoruudessaan Ellis soitti käyrätorvea Sheffieldin kaupungin nuoriso-orkesterissa. 

Ellis sai ensimmäinen tyttärensä Noran vuonna 2005 Estelle Morganin kanssa. Vuosina 2006 - 2014 Ellis oli naimisissa näyttelijä Tamzin Outhwaiten kanssa. Heillä on kaksi yhteistä tytärtä, Florence Elsie (s. 2008) ja Marnie Mae (s. 2012). Vuonna 2019 Ellis meni naimisiin Meaghan Oppenheimerin kanssa.  

## Filmografia

## Lähteet

## Aiheesta muualla
*
Lauri Lohi

**Arvo Lauri Lohi** (17. huhtikuuta 1893 Rautalampi – 13. tammikuuta 1938 Rauma) oli suomalainen päätoimittaja.

Pohjois-Savossa syntynyt Lohi kävi seitsemän luokkaa lyseota, jonka jälkeen hän opiskeli puutarha- ja maatalousalaa. Hän kirjoitti myös sanomalehtiin, kunnes aloitti vuonna 1924 vakituisena toimittajana Kokemäellä ilmestyneessä *[[Lalli (sanomalehti)|Lallissa]]*. Vuonna 1932 Lohi siirtyi Kemissä ilmestyneen *[[Pohjois-Pohja]]n* päätoimittajaksi. Hän palasi Etelä-Suomeen 1934, jolloin Lohi valittiin raumalaisen *[[Länsi-Suomi (sanomalehti)|Länsi-Suomen]]* toimitussihteeriksi. Vuodesta 1935 lähtien hän oli lehden päätoimittaja aina kuolemaansa saakka.

Lohi osallistui Suomen sisällissodan taisteluihin Satakunnan rintamalla sekä myöhemmin Viron itsenäisyyssotaan ja Aunuksen retkeen. Lohi oli Kokemäen seudun Rintamamiesyhdistyksen sihteerinä 1929–1932 ja Rauman seudun Rintamamiesyhdistyksen sihteerinä vuodesta 1935 lähtien. 1930–luvulla hän oli mukana äärioikeistolaisen Lapuan liikkeen toiminnassa. Lohi kuului sen edeltäjän Suomen Lukon valtuuskuntaan sekä osallistui heinäkuussa 1930 järjestetylle talonpoikaismarssille. Lapuan liikkeen piirisihteerinä hän oli kevättalvella 1932 mobilisoimassa Mäntsälän kapinan tukijoukkoja Satakunnassa.

Lauri Lohi kuoli sydänkohtaukseen tammikuussa 1938. 

## Teokset
*

## Lähteet
Abby Ringquist

**Abby Ringquist** (o.s. Hughes, s. 21. kesäkuuta 1989 Salt Lake City) on yhdysvaltalainen uransa lopettanut mäkihyppääjä.

Ringquist sijoittui Oslon MM-kilpailuissa 2011 normaalimäessä 24:nneksi, Val di Fiemmen MM-kilpailuissa 2013 33:nneksi ja Falunin MM-kilpailuissa 2015 34:nneksi. Vuoden 2018 talviolympialaisissa hän sijoittui normaalimäessä 29:nneksi.

Maailmancupissa Robinson esiintyi ensimmäisen kerran joulukuussa 2011 Lillehammerissa sijoittuen 21:nneksi. Parhaimmillaan hän on sijoittunut yhdeksänneksi joulukuussa 2012 Sotšissa.

Nuorten MM-kilpailuihin Malsiner on osallistunut kolme kertaa. Vuosina 2006 ja 2009 hän sijoittui kahdeksanneksi ja vuonna 2007 18:nneksi.

## Lähteet
Érika-Eiríni Ntaí

**Eiríni ”Ér(r)ika” Ntaí**, o.s. **Papastamatáki** (, kansainvälisesti usein **Erica-Irene Daes**, 18. syyskuuta 1925 Kíssamos, Kreikka – 12. helmikuuta 2017) oli kreikkalainen diplomaatti ja professori, joka toimi useita vuosia Kreikan edustajana muun muassa Euroopan neuvoston ja YK:n komiteoissa. Hän oli 1976–2002 YK:n ihmisoikeuksien edistämisen ja suojelun alakomitean asiantuntijajäsenä ja 1984–2001 YK:n alkuperäiskansojen työryhmän puheenjohtajana, jona hän oli luonnostelemassa alkuperäiskansojen oikeuksia käsittelevää julistusta.

## Elämä ja ura
### Nuoruus, opiskelu ja perhe

Eiríni Papastamatáki syntyi Kreetalla Kíssamoksen kaupungissa vuonna 1925. Hän oli toiseksi vanhin perheen viidestä lapsesta. Hän opiskeli oikeustiedettä, politiikan tutkimusta ja taloustiedettä Ateenan yliopistosta, mistä hän kirjoitti väitöskirjansa vuonna 1966. Eiríni, lempinimeltään ”Érika”, oli naimisissa Astérios Ntaísin (usein Asterios Daes) kanssa.

### Virkamiehenä ja diplomaattina

Ntaí työskenteli uransa alkuvaihessa Kreikan julkishallinnossa ja toimi muun muassa terveysministeriössä ja lainopillisena neuvonantajana. Hän oli vuosina 1963–1966 Kreikan edustajana Euroopan neuvoston yhteiskunnallisessa komiteassa.

Ntaí oli vuodesta 1966 usein Kreikan edustajana muun muassa YK:n yleiskokouksessa ja talous- ja sosiaalineuvostossa. Hän toimi muun muassa sosialisen kehityksen ja naisten aseman komissioissa.

Ntaí oli 1976–2002 YK:n ihmisoikeuksien edistämisen ja suojelun alakomitean asiantuntijajäsenenä. Hän oli 1982 alakomitean raportoija, varapuheenjohtaja 1977 ja 2000 ja puheenjohtaja 1985 ja 1986.

Ntaí oli vuosina 1984–2001 YK:n Alkuperäiskansojen työryhmän puheenjohtaja. Hän ajoi pitkällä kaudellaan kansainvälistä standardia alkuperäiskansojen oikeuksien suojelulle. Työryhmästä kasvoi hänen kaudellaan elin, jota kautta sadat alkuperäiskansojen edustajat pääsivät edustamaan kansojaan YK:ssa. Ntaí oli myös ajaamassa voimakkaasti alkuperäiskansojen oikeuksia käsittelevän julistuksen luonnosta. Ihmisoikeustyönsä ansiosta hänet palkittiin vuonna 1993 YK:n ihmisoikeuspalkinnolla.

## Lähteet
Svetlana Bažanova

**Svetlana Bažanova** on venäläinen pikaluistelun olympiavoittaja.

Bažanova luisteli Neuvostoliittoa edustaen maaliskuussa 1991 yleisluistelun juniorien MM-kilpailuissa ikäluokkansa maailmanennätykset 1&nbsp;500 metrillä (2.05,14) ja 3&nbsp;000 metrillä (4.21,59) ja saavutti MM-hopeaa Saksan Anke Baierille hävinneenä. Seuraavana talvena hän sijoittui Albertvillen olympialaisissa 1&nbsp;500 metrillä kuudenneksi sekä 3&nbsp;000 ja 5&nbsp;000 metrillä seitsemänneksi. Yleisluistelun MM-kilpailuissa hän sijoittui vuonna 1992 yhdeksänneksi mutta vuoden 1993 MM-kilpailu päättyi hylkäykseen 3&nbsp;000 metrillä. Yleisluistelun EM-kilpailuissa hän saavutti Heerenveenissä 1993 pronssia ja Hamarissa 1994 hopeaa. Lillehammerin olympialaisissa 1994 hän voitti EM-kilpailuista tutussa Hamarin hallissa kultaa 3&nbsp;000 metrillä silloisella Venäjän ennätyksellä 4.17,43 sekä sijoittui 5&nbsp;000 metrillä viidenneksi ja 1&nbsp;500 metrillä kuudenneksi.

Vuonna 1995 Bažanovan suoritus yleisluistelun MM-kilpailuissa tyrehtyi jo keskeytykseen 500 metrillä, ja vuosina 1996 ja 1997 hän sijoittui kuudenneksi. Yleisluistelun EM-kilpailuissa hän oli kuudes vuonna 1995 sekä viides vuosina 1996 ja 1997. Helsingin EM-kilpailuissa 1998 hän saavutti pronssia. Kilpailukalenteriin mukaan tulleissa matkakohtaisissa MM-kilpailuissa hän sijoittui vuonna 1996 kuudenneksi 3&nbsp;000 metrillä ja seitsemänneksi 1&nbsp;500 metrillä sekä vuonna 1997 neljänneksi 1&nbsp;500 metrillä ja kuudenneksi 3&nbsp;000 metrillä. Naganon olympialaisissa 1998 Bažanova sijoittui 1&nbsp;500 metrillä yhdeksänneksi ja 3&nbsp;000 metrillä kymmenenneksi.

Viitenä viimeisenä kilpavuotenaan Bažanova ei yltänyt enää arvokisamitaleille. Yleisluistelun MM-kilpailuissa hän oli seitsemäs vuonna 2000 ja viidestoista vuonna 2003, ja yleisluistelun EM-kilpailuissa hän sijoittui noina samoina vuosina yhdeksänneksi ja kymmenenneksi. Matkakohtaisissa MM-kilpailuissa hän oli vuonna 1999 kymmenes 3&nbsp;000 metrillä ja kolmastoista 1&nbsp;500 metrillä, vuonna 2000 viides 1&nbsp;500 ja 5&nbsp;000 metrillä ja seitsemäs 3&nbsp;000 metrillä sekä vuonna 2003 kahdestoista 1&nbsp;500 metrillä.

## Parhaat saavutukset

* Olympialaisissa
** 3&nbsp;000 metrillä kultaa 1994, seitsemäs 1992, kymmenes 1998
** 5&nbsp;000 metrillä viides 1994, seitsemäs 1992
** 1&nbsp;500 metrillä kuudes 1992 ja 1994, yhdeksäs 1998
* Matkakohtaisissa MM-kilpailuissa
** 1&nbsp;500 metrillä neljäs 1997, viides 2000, seitsemäs 1996
** 5&nbsp;000 metrillä viides 2000
** 3&nbsp;000 metrillä kuudes 1996 ja 1997, seitsemäs 2000, kymmenes 1999
* Yleisluistelun MM-kilpailuissa kuudes 1996 ja 1997, seitsemäs 2000, yhdeksäs 1992
* Yleisluistelun EM-kilpailuissa hopeaa 1994, pronssia 1993 ja 1998, viides 1996 ja 1997, kuudes 1995, yhdeksäs 2000, kymmenes 2003
* Juniorien MM-kilpailuissa hopeaa 1991, viides 1989, seitsemäs 1990

## Henkilökohtaiset ennätykset

* 500 metriä 40,77 (Nagano 2.2.1998)
* 1&nbsp;000 metriä 1.20,19 (Inzell 9.11.1997)
* 1&nbsp;500 metriä 1.59,46 (Nagano 3.3.2000)
* 3&nbsp;000 metriä 4.12,02 (Nagano 3.3.2000)
* 5&nbsp;000 metriä 7.13,12 (Nagano 3.3.2000)

## Lähteet
Boldklubben Frem

**Boldklubben Frem** on jalkapalloseura Kööpenhaminan kaupungista. Seura pelaa maansa kolmanneksi korkeimmalla sarjatasolla 2. divisioonassa kaudella 2017–2018. Frem on voittanut maansa mestaruuden kuudesti: 1923, 1931, 1933, 1936, 1941 ja 1944. Tanskan cupin Frem on voittanut 1956 ja 1978.

## Lähteet
Viera Collaro

**Viera Collaro** (s. 30. kesäkuuta 1946 Bratislava) on slovakialaistaustainen, Tanskassa asuva kuvataiteilija. Hän tekee valotaidetta.

Collaron isä oli kreikkalainen ja äiti slovakki. Hän opiskeli taidetta ensin Michiganin yliopistossa ja sen jälkeen Tanskan kuninkaallisessa taideakatemiassa. Yhdysvalloissa 1960-luvulla vietetty aika antoi hänelle vaikutteita minimalismista, pop-taiteesta ja konseptikuvituksesta.

Valon ja arkkitehtuurin yhdistämisessä Collaroa pidetään edelläkävijänä. Ansioistaan hänelle on myönnetty Tanskassa arvostettu Thorvaldsen mitali.

## Lähteet
Anne Henning

**Anne Henning** (s. 6. syyskuuta 1955 Raleigh, Pohjois-Carolina) on yhdysvaltalainen pikaluistelija, joka voitti olympiakultaa 16 vuoden ikäisenä Sapporossa 1972.

Henning kilpaili jo 14-vuotiaana vuonna 1970 epävirallisissa sprintterien MM-kilpailuissa ja sijoittui 20:nneksi. Alkuvuonna 1971 hän nousi maailman huipulle. Yleisluistelun MM-kilpailuissa Helsingissä hän sijoittui 14:nneksi mutta oli 500 metrillä nopein ajalla 44,60. Viikkoa myöhemmin hän luisteli Inzellissä 500 metrin maailmanennätyksen 43,20 ja paransi sitä seuraavalla viikolla samassa paikassa sprintterien MM-kilpailuissa luistelemalla ensin ajan 42,91 ja toisessa luistelussa ajan 42,72. Saksan Ruth Schleiermacher oli kuitenkin 1&nbsp;000 metrillä sen verran parempi, että Henning jäi yhteispisteissä toiseksi..

Marraskuussa 1971 Henning kohensi Inzellissä 500 metrin maailmanennätystä ajalla 42,60 ja sivusi sitä neljä päivää myöhemmin Innsbruckissa. Tammikuussa 1972 Davosissa hän paransi pikamatkan maailmanennätyksen aikaan 42,50 ja teki samoissa kilpailuissa myös 1&nbsp;000 metrin maailmanennätyksen 1.27,50. Myöhemmin tammikuussa hän luisteli Innsbruckissa sprinttipisteiden maailmanennätyksen 174,000.

Sapporon olympialaisissa 1972 Henning voitti kultaa 500 metrillä ajalla 43,33 jättäen hopeamitalistin 0,68 sekunnin päähän. Hän saavutti 1&nbsp;000 metrillä pronssia ajalla 1.31,62 häviten kultamitalin 0,22 sekunnilla ja hopeamitalin 0,01 sekunnilla. Hän lopetti luistelu-uransa olympialaisiin.

## Henkilökohtaiset ennätykset

* 500 metriä: 42,50 (Davos, 7.1.1972)
* 1&nbsp;000 metriä: 1.27,50 (Davos, 7.1.1972)
* 1&nbsp;500 metriä: 2.27,30 (Madonna di Campiglio, 16.1.1972)
* 3&nbsp;000 metriä: 5.25,90 (Innsbruck, 5.12.1970)

## Lähteet
Dionysoksen talo

**Dionysoksen talo** voi viitata seuraaviin antiikin aikaisiin yksityistaloihin:

* Dionysoksen talo, Delos, Kreikka
* Dionysoksen talo, Dion, Kreikka
* Dionysoksen talo, Pafos, Kypros
Kuninkaiden haudat (Pafos)

**Kuninkaiden haudat** on nimitys, jota käytetään eräästä antiikin aikaisen hautausmaan arkeologisesta alueesta Páfoksen kaupungissa Kyproksella. Nimitys on peräisin siitä, että hautausmaalle haudattiin antiikin Pafoksen kaupungin virkamiehiä ja muuta yläluokkaa hellenistisellä ja roomalaisella kaudella. Haudat ovat osa Pafoksen arkeologisia alueita, jotka ovat yhdessä Unescon maailmanperintökohde.

## Historia

Haudat ajoittuvat hellenistiselle ja roomalaiselle kaudelle 300-luvulta eaa. alkaen. Ne eivät ole tyyliltään kyproslaisia, vaan ovat saaneet vaikutteensa mahdollisesti Aleksandriasta. Hautoihin on oletettavasti haudattu saarta hallinneiden Ptolemaiosten lähettämät Kyproksen hallitsijat, joiden keskuspaikka Pafos oli, sekä kaupungin muuta yläluokkaa. Vainajat eivät siis olleet varsinaisesti kuninkaita, sillä Kyproksen omat vanhat kuninkuudet ja kuningaskunnat oli tuossa vaiheessa jo lakkautettu, mutta ainakin osa kuului Ptolemaiosten kuninkaalliseen sukuun. Tämä varmistui vuonna 2017, jolloin löydettiin Ptolemaios Eupatorin haudaksi tunnistettu hautakammio.

## Haudat

Kuninkaiden haudat muodostavat erillisen arkeologisen alueen noin 1,5 kilometriä pohjoiseen Nea Pafoksen varsinaisesta arkeologisesta alueesta. Tunnetuimpia hautoja on yhteensä kahdeksan. Ne kaikki koostuvat kallioon maanpinnan alapuolelle hakatuista peristyylipihoista, joiden sivuilla on samoin kallioon hakattuja hautakammioita. Pihoille johtaa portaat, jotka myös on kaiverrettu kallioon. Peristyylin pylväät edustavat doorilaista tyyliä ja hautojen julkisivut jäljittelevät muutoinkin temppeliä triglyfeineen ja metooppeineen.


Paphos Königsgrab 1 - Loculi 1.jpg|Hauta 1.
Paphos Königsgrab 2 c Nische.jpg|Hauta 2.
Cipro-Paphos04.jpg|Hauta 3.
Tombs of the Kings Paphos Cyprus Tomb 4 2.JPG|Hauta 4.
Paphos Königsgrab 5 - Peristyl 1.jpg|Hauta 5.
Paphos Königsgrab 6 - Peristyl 1.jpg|Hauta 6.
Paphos Königsgrab 7 - Überblick.jpg|Hauta 7.
Tombs of the Kings Paphos Cyprus Tomb 8 1.JPG|Hauta 8.


## Lähteet

## Aiheesta muualla
Kuninkaiden haudat

**Kuninkaiden haudat** voi viitata seuraaviin arkeologisiin kohteisiin:

* Kuninkaiden haudat, antiikin aikainen hauta-alue Pafoksen arkeologisella alueella Kyproksella 
* Kuninkaiden haudat, antiikin aikainen hauta-alue Salamiin arkeologisella alueella Kyproksella
* Kuninkaiden laakso, Uuden valtakunnan ajan faaraoiden hautapaikka Egyptissä
Amager Islanders

**Amager Islanders** on tanskalainen jääkiekkoseura, joka on perustettu vuonna 1964 nimellä Amager SIK, ja se on vaihtanut nimeään useampia kertoja. Sen kotihalli on Kastrup Skøjtehal, jonne mahtuu yli 1&nbsp;400 katsojaa. Nimellä Tårnby Boldklub seura pelasi kauden 1971–1972 maan pääsarjassa. Vuodesta 2001 seura toimi nimellä Ama'r Jets, vuodesta 2009 se oli Amager Ishockey, ja nykyisen nimensä seura otti vuonna 2016.

## Lähteet
Páfoksen arkeologinen museo

**Páfoksen arkeologinen museo** (*Páfoksen alueen arkeologinen museo*, ) on arkeologinen museo Páfoksen kaupungissa Kyproksella. Se esittelee antiikin Pafoksen kaupungin sekä lähiympäristön löytöjä pääasiassa esihistorialliselta ja antiikin ajalta.

Museo on perustettu vuonna 1936 ja se aloitti toimintansa vuonna 1952. Se siirtyi nykyiseen museorakennukseen 1962–1964. Ennen museon rakentamista seudun löytöjä säilytettiin ensin eräässä koulussa ja tämän jälkeen vanhassa turkkilaisessa kylpylässä. Museota on laajennettu vuonna 1989 ja se on kunnostettu vuosina 2016–2018. Museo sijaitsee Páfoksen vanhankaupungin eli Páno Páfoksen (Ylä-Páfos) alueella. Museorakennuksessa on viisi näyttelysalia. 

## Kokoelmat

Museon kokoelmiin kuuluu esineitä neoliittiselta kivikaudelta aina uudelle ajalle noin vuoteen 1700 saakka. Pääosa löydöistä on peräisin Palaipafoksesta, Nea Pafoksesta ja Marionista. Löytöjä on myös muualta Páfoksen alueelta, kuten Geroskípousta, Kissónergasta, Lémpasta ja Pégeiasta.

Sali I esittelee löytöjä neoliittiselta ja kalkoliittiselta kaudelta sekä pronssikaudelta. Salissa II on löytöjä varhaiselta rautakaudelta sekä arkaaiselta ja klassiselta kaudelta. Salissa III on esineitä hellenistiseltä ja roomalaiselta kaudelta, ja salissa IV myöhäiseltä roomalaiselta sekä varhaiskristilliseltä kaudelta. Sali V esittelee bysanttilaista kautta ja myöhempää keskiaikaa. Museoesineitä on näytteillä myös museon ulkotiloissa. Museoesineisiin kuuluu muun muassa marmoriveistoksia, rakennusten koristeosia, seinämaalauksia, lattiamosaiikkeja, keramiikkaa, lasiesineitä, sarkofageja, koruja ja rahoja.


Saal Museum Pafos.JPG|Museon kokoelmia.
Archäol Mus Pafos außen.JPG|Museon kokoelmia ulkotiloissa.
Askos Pafos.JPG|Askos, 700/600-luku eaa.
Asklepios Pafos.JPG|Asklepioksen patsas, hellenistinen.
Wärmflaschen Pafos.JPG|”Kuumavesipulloja” eri ruumiinosille.
Wandmalerei Pafos.JPG|Seinämaalaus, 1/2. vuosisata jaa.
ZyPaphos03.jpg|Lattiamosaiikkia.
Zimborium Pafos.JPG|Ciborium ja veistoksia kirkosta, 1400-luku.


## Lähteet

## Aiheesta muualla
Limassolin arkeologinen museo

**Limassolin arkeologinen museo** (*Limassolin alueen arkeologinen museo*, ) on arkeologinen museo Limassolin kaupungissa Kyproksella.

Museo perustettiin vuonna 1948. Se toimi alun perin Limassolin linnassa. Nykyinen museorakennus rakennettiin vuosina 1971–1973 ja museo aloitti toimintansa siinä vuonna 1975. Museo toimii Limassolin keskustassa. Näyttely koostuu kolmesta salista.

## Kokoelmat

Museon kokoelmiin kuuluu löytöjä eri puolilta Limassolin aluetta neoliittiselta kaudelta roomalaiselle kaudelle saakka. Neoliittisen kauden löytöjä on muun muassa Aétokremnoksesta ja Parekklisiá-Siillourókampoksesta. Tärkeimmät antiikin aikaiset löydöt ovat peräisin Amathuksen ja Kurionin kaupunkien arkeologisilta alueilta. Salissa I on esillä pääasiassa keramiikkaa eri aikakausilta, salissa II kupariesineitä, rahoja, koruja yms. esineitä, ja salissa III veistoksia, hautakiviä, rakennusten koristeosia, piirtokirjoituksia ja muita kiviesineitä. Monissa esineissä näkyvät Kyproksen saamat vaikutteet Foinikiasta, Egyptistä ja muualta Lähi-idästä.


Parekklisia-Sillourokampos Cat Burial.jpg|Valos haudatusta kissasta, Siillourókampos, n. 7500–7000.
12th century BC Cypriot Clay Bathtub.jpg|Kylpyamme, 1100-luku eaa.
Amathus Bichrome I-II Kernos.jpg|Kernos, Amathus, 1000/900-luku eaa.
Geometric Wares Limassol Archeological Museum.jpg|Geometrisen kauden keramiikkaa, n. 1050–750 eaa.
Bearded Man Terracotta Fugurine Amathus.jpg|Terrakottafiguriini, Amathus, n. 900–750 eaa.
Amathus Bichrome IV Amphora with Eteocypriot Inscription.jpg|Amfora kyproslaisella kirjoituksella, Amathus, 600-luku eaa.
Lion Pediment Amathus.jpg|Hautastele kahdella leijonalla, Amathus, 500-luku eaa.
Amathus Hathoric capital.jpg|Hathorinen kapiteeli, Amathus, n. 480 eaa.
Bes and Zeus Lavranions Limassol Archeological Museum.jpg|Bes-jumala ja kaksi Zeus Lauranuksen päätä.
High Priest Statuette Amathus.jpg|Härkänaamioinen pappishahmo, Amathus, 400-luku eaa.


## Lähteet

## Aiheesta muualla
Lárnakan arkeologinen museo

**Lárnakan arkeologinen museo** (*Lárnakan alueen arkeologinen museo*, ) on arkeologinen museo Lárnakan kaupungissa Kyproksella. Se esittelee antiikin Kitionin kaupungista ja muualta nykyisen Lárnakan seudulta löydettyä esihistoriallista ja antiikin aikaista esineistöä.

Museo perustettiin vuonna 1939 ja se aloitti toimintansa nykyisessä museorakennuksessa vuonna 1969. Museota laajennettiin vuosina 1987–1988. Museorakennus sijaitsee Lárnakan keskustassa nimellä Pampoúla tunnetun antiikin Kitionin toisen arkeologisen pääalueen etelälaidalla. Näyttely koostuu neljästä salista.

## Kokoelmat

Museon kokoelmiin kuuluu löytöjä Lárnakan paikalla sijainneesta antiikin Kitionista sekä eri puolilta Lárnakan aluetta, kuten neoliittisen kauden asutuspaikoilta Choirokoitíasta ja Kalavasós-Téntasta. Löydöt ajoittuvat neoliittiselta kivikaudelta roomalaiselle kaudelle. Kyproslaisten esineiden lisäksi löytöihin kuuluu paljon saarelle tuotua mykeneläistä, foinikialaista, egyptiläistä, assyrialaista ja persialaista esineistöä.

Sali I esittelee neoliittisen ja kalkoliittisen kauden sekä varhaisen ja keskisen pronssikauden löytöjä pääosin Choirokoitíasta ja Kalavasós-Téntasta. Sali II sisältää myöhemmän pronssikauden eli mykeneläisen kauden sekä varhaisen rautakauden eli kyprogeometrisen kauden löytöjä Kitionista. Sali III esittelee Kitionin löytöjä kyprogeometriselta ja -arkaaiselta kaudelta klassiselle kaudelle. Sali IV sisältää löytöjä klassiselta hellenistiselle ja roomalaiselle kaudelle. Museoesineitä on esillä myös museon ulkotiloissa.

## Lähteet

## Aiheesta muualla